b'\n_START_ARTICLE_\nUrechelni\xc8\x9b\xc4\x83 (insect\xc4\x83)\n_START_SECTION_\nEtimologie\n_START_PARAGRAPH_\nNumele \xc8\x99tiin\xc8\x9bific al ordinului, Dermaptera, este de origine greac\xc4\x83, din cuvintele dermatos \xc3\xaensemn\xc3\xa2nd piele \xc8\x99i pteron - arip\xc4\x83. A fost introdus de c\xc4\x83tre Charles De Geer \xc3\xaen 1773. Termenul popular provine din supersti\xc8\x9bia c\xc4\x83 urechelni\xc8\x9bele \xc3\xae\xc8\x99i pot depozita ou\xc4\x83le \xc3\xaen creierul uman perfor\xc3\xa2nd timpanul. Urechelni\xc8\x9bele se ascund \xc3\xaen locuri intunecate \xc8\x99i umede, \xc8\x99i exist\xc4\x83 posibilitatea de a intra ocazional \xc3\xaen canalul auditiv uman, dar f\xc4\x83r\xc4\x83 ca acestea s\xc4\x83 caute \xc3\xaen mod special prezen\xc8\x9ba uman\xc4\x83.\n_START_SECTION_\nDistribu\xc8\x9bie\n_START_PARAGRAPH_\nUrechelni\xc8\x9bele se g\xc4\x83sesc \xc3\xaen abunden\xc8\x9b\xc4\x83 \xc3\xaen Americi \xc8\x99i Eurasia. Urechelni\xc8\x9ba comun\xc4\x83 a fost introdus\xc4\x83 \xc3\xaen America de Nord \xc3\xaen 1907 din Europa, \xc8\x99i este mai \xc3\xaent\xc3\xa2lnit\xc4\x83 \xc3\xaen statele din sud \xc8\x99i sud vest. Singura specie nativ\xc4\x83 - Doru aculeatum se g\xc4\x83seste \xc3\xaen nord, chiar p\xc3\xa2n\xc4\x83 \xc3\xaen Canada, unde se g\xc4\x83se\xc8\x99te \xc3\xaen mla\xc8\x99tinile din sudul statului Ontario. Alte familii care se g\xc4\x83sesc \xc3\xaen America de Nord sunt Forficulidae (Doru \xc8\x99i Forficula), Labiidae, Anisolabididae, \xc8\x99i Labiduridae._NEWLINE_Pu\xc8\x9bine urechelni\xc8\x9be supravie\xc8\x9buiesc iernii \xc3\xaen climatele reci \xc8\x99i pot fi g\xc4\x83site \xc3\xaen cr\xc4\x83p\xc4\x83turi de scoar\xc8\x9b\xc4\x83, \xc3\xaen c\xc3\xa2mpuri sau gr\xc4\x83dini. Din cele aproximativ 1800 de specii, 25 se g\xc4\x83sesc \xc3\xaen America de Nord, 45 \xc3\xaen Europa (7 \xc3\xaen Marea Britanie) \xc8\x99i 60 \xc3\xaen Australia.\n_START_SECTION_\nMorfologie\n_START_PARAGRAPH_\nMajoritatea urechelni\xc8\x9belor au o form\xc4\x83 turtit\xc4\x83 \xc8\x99i corp alungit pentru a \xc3\xaenc\xc4\x83pea \xc3\xaen cr\xc4\x83p\xc4\x83turi sau sub coaja copacilor, ajung\xc3\xa2nd la 7\xe2\x80\x9350\xc2\xa0mm , de\xc8\x99i pot cre\xc8\x99te \xc8\x99i mai mult, precum urechelni\xc8\x9ba de Saint Helena care poate a ajunge la 80\xc2\xa0mm lungime. Urechelni\xc8\x9bele sunt caracterizate printr-o pereche de cle\xc8\x99ti numi\xc8\x9bi cerci, cu form\xc4\x83 de forceps prezen\xc8\x9bi pe abdomen; masculii \xc3\xaei au curba\xc8\x9bi iar femelele drep\xc8\x9bi. Cerci sunt folosi\xc8\x9bi pentru a fixa partenerul \xc3\xaen timpul copul\xc4\x83rii sau prada \xc3\xaen timpul aliment\xc4\x83rii, sau ca arm\xc4\x83 defensiv\xc4\x83 pentru a \xc3\xaendep\xc4\x83rta agresori. \xc3\x8en timpul zborului sunt ascun\xc8\x99i sub tegmin\xc4\x83 (un tip de arip\xc4\x83 modificat\xc4\x83). Antenele au 10 sau mai multe segmente._NEWLINE_Primul set de aripi sunt oblice, scurte, cu o textur\xc4\x83 de piele acoperind aripile posterioare foarte fine, precum elitra unui g\xc3\xa2ndac, \xc3\xaen principal cu rol de protec\xc8\x9bie nu at\xc3\xaet de zbor. Majoritatea speciile au aceasta structur\xc4\x83, de\xc8\x99i Arixeniina \xc8\x99i Hemimerina nu au deloc aripi \xc8\x99i sunt oarbe. Aripile secundare au o membrana foarte fin\xc4\x83 care se extinde radial dintr-un punct ascuns sub aripa chitinoas\xc4\x83. Chiar dac\xc4\x83 majoritatea urechelni\xc8\x9belor sunt capabile de zbor, sunt foarte rar v\xc4\x83zute zbur\xc3\xa2nd. Venatura (structura venelor) este unic\xc4\x83. Speciile epizoice, c\xc3\xa2teodat\xc4\x83 considerate ectoparazite, nu au aripi.\n_START_SECTION_\nMorfologie intern\xc4\x83\n_START_PARAGRAPH_\nSistemul neuroendocrin al urechelni\xc8\x9bei este tipic pentru insecte. Prezint\xc4\x83 creier, un ganglion subesofageal, trei ganglioni toracici, \xc8\x99ase ganglioni abdominali; un gaglion fiind o mas\xc4\x83 de neuroni. Neuronii conecteaz\xc4\x83 sistemul endocrin cu creierul \xc8\x99i cu ganglionul frontal unde corpus allatum produce hormon juvenil III. Sistemul digestiv al urechelni\xc8\x9belor este similar cu cel al altor insecte, lipsind caecae gastric\xc4\x83. Tuburi malfigiane lungi \xc8\x99i sub\xc8\x9biri pot fi g\xc4\x83site \xc3\xaentre zona medie \xc8\x99i cea posterioar\xc4\x83._NEWLINE_Sistemul reproductiv al femelelor consist\xc4\x83 dintr-o pereche de ovare, oviduct, spermatec\xc4\x83 \xc8\x99i camer\xc4\x83 genital\xc4\x83. Canalele laterale permit ou\xc4\x83lor s\xc4\x83 p\xc4\x83r\xc4\x83seasc\xc4\x83 corpul, iar spermateca este locul unde sperma este p\xc4\x83strat\xc4\x83. Spre deosebire de alte insecte, gonopora (por genital la inevertebrate) se deschide dupa al 7-lea segment abdominal. Ovarele sunt primitive prin faptul ca sunt politrofice; \xc8\x99i prin faptul ca celulele ajutatoare si oocitele alterneaz\xc4\x83 de-a lungul ovariolelor. \xc3\x8en anumite specii aceste ovariole lungi se ramific\xc4\x83 din canalul lateral, iar \xc3\xaen altele, ovariole scurte apar \xc3\xaen jurul canalului.\n_START_SECTION_\nCiclul de via\xc8\x9b\xc4\x83 \xc8\x99i reproducere\n_START_PARAGRAPH_\nUrechelni\xc8\x9bele sunt hemimetabolice, \xc3\xaensemn\xc3\xa2nd ca trec prin metamorfoze incomplete (ou -> nimf\xc4\x83 -> adult), dezvolt\xc3\xa2ndu-se \xc3\xaentre cele 4-6 n\xc4\x83p\xc3\xa2rliri. Stadiile dintre n\xc4\x83p\xc3\xa2rliri se numesc instar. Durata de via\xc8\x9b\xc4\x83 a unei urechelni\xc8\x9be este de aproximativ un an de la eclozare. Procesul de \xc3\xaemperechere \xc3\xaencepe toamna, masculul \xc8\x99i femela put\xc3\xa2nd fi g\xc4\x83si\xc8\x9bi \xc3\xaempreuna toamna \xc8\x99i iarna. Dup\xc4\x83 \xc3\xaemperechere sperma r\xc4\x83m\xc3\xa2ne \xc3\xaen femel\xc4\x83 pentru c\xc3\xa2teva luni p\xc3\xa2n\xc4\x83 c\xc3\xa2nd ou\xc4\x83le vor fi fertilizate. \xc3\x8en mijlocul iernii spre \xc3\xaenceputul prim\xc4\x83verii masculul pleac\xc4\x83 sau este alungat de c\xc4\x83tre femel\xc4\x83. Femela va depune \xc3\xaentre 20 \xc8\x99i 80 de ou\xc4\x83 cu aspect perlat \xc3\xaen decurs de 2 zile. Anumite urechelni\xc8\x9be, cele parazitice din subordinele Arixeniina \xc8\x99i Hemimerina, sunt vivipare, dau na\xc8\x99tere unor urma\xc8\x99i vii care se vor hr\xc4\x83ni cu un fel de placent\xc4\x83. C\xc3\xa2nd sunt depuse, ou\xc4\x83le sunt albe sau de culoare crem \xc8\x99i au o form\xc4\x83 oval\xc4\x83, dar \xc3\xaenainte de eclozare devin maron \xc8\x99i cu form\xc4\x83 de rinichi. Fiecare ou are aproximativ 1 milimetru \xc3\xaen\xc4\x83l\xc8\x9bime si 0.8 milimetri l\xc4\x83\xc8\x9bime._NEWLINE_Urechelni\xc8\x9bele sunt \xc3\xaentre pu\xc8\x9binele insecte non-sociale care arat\xc4\x83 instincte materne. Femela mam\xc4\x83 d\xc4\x83 multe aten\xc8\x9bie ou\xc4\x83lor, precum c\xc4\x83ldur\xc4\x83 \xc8\x99i protec\xc8\x9bie, de\xc8\x99i anumite studii au ar\xc4\x83tat c\xc4\x83 mama nu d\xc4\x83 aten\xc8\x9bie ou\xc4\x83lor c\xc3\xa2nd le adun\xc4\x83. Mama adun\xc4\x83 bile de cear\xc4\x83 similare cu ou\xc4\x83le, de\xc8\x99i dup\xc4\x83 ceva timp acestea vor fi rejectate pentru c\xc4\x83 nu au mirosul specific. Mama va proteja viguros cuibul contra animalelor de prad\xc4\x83 f\xc4\x83r\xc4\x83 s\xc4\x83 se hr\xc4\x83neasc\xc4\x83. Alt\xc4\x83 grij\xc4\x83 a mamei este s\xc4\x83 cure\xc8\x9be constant ou\xc4\x83le de ciuperci. Anumite studii au ar\xc4\x83tat c\xc4\x83 dorin\xc8\x9ba de a cur\xc4\x83\xc8\x9ba ou\xc4\x83le se men\xc8\x9bine mai multe zile dup\xc4\x83 eclozare c\xc3\xa2nd ou\xc4\x83le eclozate au fost \xc3\xaenlocuite cu alte ou\xc4\x83, femela a continuat s\xc4\x83 le cure\xc8\x9be timp de 3 luni._NEWLINE_Ou\xc4\x83le eclozeaz\xc4\x83 \xc3\xaen \xc8\x99apte zile. Mama poate asista nimfele \xc3\xaen a ie\xc8\x99i din ou. Dup\xc4\x83 eclozare, nimfa m\xc4\x83n\xc3\xa2nc\xc4\x83 coaja oului \xc8\x99i continu\xc4\x83 s\xc4\x83 tr\xc4\x83iasc\xc4\x83 cu mama. Nimfele arat\xc4\x83 similar cu p\xc4\x83rin\xc8\x9bii, doar mai mici \xc8\x99i vor continua s\xc4\x83 locuiasc\xc4\x83 \xc3\xaen cuibul matern p\xc3\xa2n\xc4\x83 la a doua n\xc4\x83p\xc3\xa2rlire \xc3\xaen iulie. Nimfele se hr\xc4\x83nesc cu hran\xc4\x83 regurgitat\xc4\x83 de c\xc4\x83tre mam\xc4\x83, sau consum\xc3\xa2nd propriile piei n\xc4\x83p\xc3\xa2rlite. Dac\xc4\x83 mama moare \xc3\xaenainte ca nimfele s\xc4\x83 fie preg\xc4\x83tite, exist\xc4\x83 posibilitatea ca puii s\xc4\x83 o m\xc4\x83n\xc3\xa2nce._NEWLINE_Dup\xc4\x83 cinci sau \xc8\x99ase n\xc4\x83p\xc3\xa2rliri nimfele ajung la stadiul de adult. Cerci masculilor se curbeaz\xc4\x83, iar cei ai femelelor r\xc4\x83m\xc3\xa2n drep\xc8\x9bi. Ajung de asemenea la culoarea lor natural\xc4\x83, care poate varia \xc3\xaentre maron deschis precum urechelni\xc8\x9ba Tawny, p\xc3\xa2na la negru \xc3\xaenchis precum urechelni\xc8\x9ba Ringlegged). Pentru speciile \xc3\xaenaripate, aripile \xc3\xaencep s\xc4\x83 se dezvolte \xc3\xaen acest stadiu. Aripile anterioare se sclerozeaz\xc4\x83 pentru a oferi protec\xc8\x9bie aripilor posterioare.\n_START_SECTION_\nComportament\n_START_PARAGRAPH_\nMajoritatea urechelni\xc8\x9belor sunt nocturne locuind \xc3\xaen cr\xc4\x83p\xc4\x83turi ale st\xc3\xa2ncilor sau ale cojii copacilor. \xc3\x8en Hawaii \xc8\x99i Africa de Sud s-au raportat specii cavernicole, oarbe. _NEWLINE_Sunt omnivore, aliment\xc3\xa2ndu-se cu o varietate de plante \xc8\x99i animale, at\xc3\xa2t vii c\xc3\xa2t \xc8\x99i moarte. Pentru a se proteja de animalele de prad\xc4\x83, specia Doru taeniatum secret\xc4\x83 \xc8\x99i ejecteaz\xc4\x83 jeturi de lichid galben r\xc4\x83u mirositor p\xc3\xa2n\xc4\x83 la 10\xc2\xa0cm distant\xc4\x83, secretat \xc3\xaen glande pozi\xc8\x9bionate pe partea dorsal\xc4\x83 a segmentelor abdominale trei \xc8\x99i patru. Pentru a direc\xc8\x9biona jeturile, \xc3\xae\xc8\x99i \xc3\xaencovoiaz\xc4\x83 corpul, o manevra care \xc3\xaei permite \xc3\xaen acela\xc8\x99i timp s\xc4\x83 foloseasc\xc4\x83 cerci \xc3\xaen ap\xc4\x83rare (vezi imagine)._NEWLINE_Urechelni\xc8\x9bele sunt \xc3\xaen general necrofage, dar unele sunt omnivore sau de prad\xc4\x83 active. Abdomenul este flexibil \xc8\x99i muscular. Cercii sunt utiliza\xc8\x9bi pentru a fixa prada sau pentru a fixa partenerul \xc3\xaen timpul copul\xc4\x83rii. Cercii masculilor au tendin\xc8\x9ba de a fi mai curba\xc8\x9bi dec\xc3\xa2t cei ai femelelor._NEWLINE_Urechelni\xc8\x9ba comun\xc4\x83 este una din pu\xc8\x9binele insecte care v\xc3\xa2neaz\xc4\x83 activ prada \xc8\x99i sunt omnivore, hr\xc4\x83nindu-se cu artropode, plante sau fructe. \xc3\x8entr-o mare m\xc4\x83sur\xc4\x83 specia este de asemenea necrofag\xc4\x83, hr\xc4\x83nindu-se cu plante \xc8\x99i animale moarte c\xc3\xa2nd are ocazia. Printre insectele v\xc3\xa2nate de urechelni\xc8\x9be se num\xc4\x83r\xc4\x83, \xc3\xaen general, p\xc4\x83duchii de plante, dar \xc8\x99i insecte mai mari, precum mu\xc8\x99tele din genul Calliphora. Plante cu care se hr\xc4\x83nesc \xc3\xaen mod normal includ trifoi, dalia, flori din genul Zinnia, Asclepias tuberosa, Alcea rosea, salat\xc4\x83, conopid\xc4\x83, c\xc4\x83p\xc8\x99un\xc4\x83, floarea soarelui, \xc8\x9belin\xc4\x83, piersici, prune, struguri, cartofi, trandafiri, fasole, sfecl\xc4\x83, iarb\xc4\x83; s-au reportat cazuri \xc3\xaen care m\xc3\xa2ncau matasea porumbului, distrug\xc3\xa2ndu-l._NEWLINE_Speciile din subordinurile Arixeniina \xc8\x99i Hemimerina sunt \xc3\xaen general considerate epizoice, tr\xc4\x83ind pe corpul altor animale, \xc3\xaen special mamifere. Speciile din genul Arixenia, familia Arixeniidae, subordinul Arixeniina sunt \xc3\xaen mod normal g\xc4\x83site \xc3\xaen cutele pielii sau a gu\xc8\x99ei liliacului malaiezian Cheiromeles torquatus, hr\xc4\x83nindu-se aparent cu secre\xc8\x9biile corporale ale acestuia. Alte specii, precum Xenarina (tot din subordinul Arixeniina), se presupune ca se gr\xc4\x83nesc cu guano sau cu artropode guanofile \xc3\xaen cuibul liliacului, unde au fost g\xc4\x83site. Hemimerina include specia Araeomerus g\xc4\x83sit\xc4\x83 \xc3\xaen cuibul unor \xc8\x99obolani (Beamys major), iar Hemimerus a fost g\xc4\x83sita pe \xc8\x99obolanul gigantic Cricetomys._NEWLINE_Urchelni\xc8\x9bele sunt \xc3\xaen general nocturene \xc8\x99i se ascun \xc3\xaen zone sau crevase \xc3\xaentunecate \xc8\x99i umede \xc3\xaen timpul zilei. \xc3\x8en case pot fi g\xc4\x83site \xc3\xaen pere\xc8\x9bi sau \xc3\xaen tavane. Interac\xc8\x9biunea cu ele rezult\xc4\x83 \xc3\xaen c\xc4\x83derea libera a acestora ca m\xc4\x83sura defensiv\xc4\x83, continuat\xc4\x83 cu ascunderea \xc3\xaen cea mai apropiat\xc4\x83 cr\xc4\x83p\xc4\x83tur\xc4\x83. \xc3\x8en timpul verii pot fi g\xc4\x83site l\xc4\x83ng\xc4\x83 zone umede precum b\xc4\x83i sau chiuvete. Mese de picnic, compost, gunoaie sau tomberoane, verande, ferestre, sau orice alte echipamente cu cr\xc4\x83p\xc4\x83turi, chiar plante precum anghinare, sunt poten\xc8\x9biale locuri unde pot fi g\xc4\x83site.\n_START_SECTION_\nPr\xc4\x83d\xc4\x83tori \xc8\x99i parazi\xc8\x9bi\n_START_PARAGRAPH_\nUrechelni\xc8\x9bele sunt hran\xc4\x83 pentru pas\xc4\x83ri \xc3\xaen special, dar precum majoritatea insectelor sunt prad\xc4\x83 pentru mamifere insectivore, amfibieni, \xc8\x99op\xc3\xa2rle, centipede \xc8\x99i p\xc4\x83ianjeni. Naturalisti europeni au observat lilieci hr\xc4\x83nindu-se cu ele. Insectele din speciile parazitice Tachinidae, sunt mu\xc8\x99te tachinide ale c\xc4\x83ror larve sunt entoparazi\xc8\x99i pentru urechelni\xc8\x9be. O specie de musc\xc4\x83 tachinid\xc4\x83 Triarthria setipennis a fost folosit\xc4\x83 cu succes ca instrument de control biologic pentru urechelni\xc8\x9be pentru mai mult de un secol. Ocytata pallipes, o alt\xc4\x83 musc\xc4\x83 parazit\xc4\x83 prezint\xc4\x83 caracteristici similare ca agent biologic. Viespea comun\xc4\x83 (Vespula maculifrons) se hr\xc4\x83ne\xc8\x99te cu urechelni\xc8\x9be c\xc3\xa2nd aceaste abund\xc4\x83. O specie de viermi,Mermis nigrescens, este cunoscut\xc4\x83 ca parazit ocazional pentru urechelni\xc8\x9bele care au consumat ou\xc4\x83le viemelui de pe plante. Cel pu\xc8\x9bin 26 de specii de ciuperci parazite din ordinul Laboulbeniales au fost indentificate pe urechelni\xc8\x9be. Ou\xc4\x83le \xc8\x99i nimfele sunt uneori canibalizate de c\xc4\x83tre alte urechelni\xc8\x9be. O specie de c\xc4\x83pu\xc8\x99\xc4\x83 tyroglyphoid\xc4\x83, Histiostoma polypori (Histiostomatidae, Astigmata), este ades observat\xc4\x83 pe urechelni\xc8\x9bele comune, adesea \xc3\xaen densit\xc4\x83\xc8\x9bi mari; dar aceast\xc4\x83 c\xc4\x83pu\xc8\x99\xc4\x83 se hrande\xc8\x99te cu cadavre de urechelni\xc8\x9b\xc4\x83 \xc8\x99i nu cu gazda sa vie folosit\xc4\x83 ca transport. Hippolyte Lucas a observat acarieni pe urechelni\xc8\x9ba european\xc4\x83.\n_START_SECTION_\nEvolu\xc8\x9bie\n_START_PARAGRAPH_\nResturile fosile ale ordinului Dermaptera \xc3\xaencep \xc3\xaen Triasicul t\xc3\xa2rziu p\xc3\xa2n\xc4\x83 \xc3\xaen Jurasicul timpuriu. S-au g\xc4\x83sit circa 70 de specimene \xc3\xaen Australia, Kazahtan \xc8\x99i Anglia din familia disp\xc4\x83rut\xc4\x83 Archidermaptera. C\xc3\xa2teva dintre tras\xc4\x83turile atribuite urechelni\xc8\x9belor moderne nu apar \xc3\xaen fosilele timpurii, dar adul\xc8\x9bii au tarsii (ultimul segment al piciorului de artropod) cu cinci segmente, saci ovipari bine dezvolta\xc8\x9bi, tegmina \xc8\x99i cerci segmenta\xc8\x9bi. Cerci nu erau curba\xc8\x9bi \xc8\x99i probabil nu erau folosi\xc8\x9bi ca cei din prezent ._NEWLINE_Protelytroptera este considerat grupul central al ordinului Dermaptera. Aceste insecte, care seaman\xc4\x83 cu grupul modern Blattodea sau cu g\xc3\xa2ndaci cu aripi tip carapace \xc8\x99i cu orificiu anal mare \xc8\x99i inegal, sunt cunoscute din Permian \xc3\xaen America de Nord, Europa \xc8\x99i Australia. Nu exist\xc4\x83 fosile din Triasic c\xc3\xa2nd schimb\xc4\x83ri morfologice au avut loc din Protelytroptera spre Dermaptera. Ordinul cel mai apropiat \xc8\x99i cel mai probabil este Grylloblattaria, descris de c\xc4\x83tre Giles in 1963. Exist\xc4\x83 \xc8\x99i alte argumente de c\xc4\x83tre al\xc8\x9bi autori care le conecteaz\xc4\x83 cu Phasmida, Embioptera, Plecoptera \xc8\x99i Dictyoptera._NEWLINE_Ordinul Archidermaptera este considerat a fi inrudit cu grupul urechelni\xc8\x9belor actuale. Acest subordin are tarsii cu cinci segmente, spre deosebire de trei la celalalte subordine, iar cerci nu sunt segmenta\xc8\x9bi pentru Hemimerina \xc8\x99i Arixenina; totu\xc8\x99i nu sunt cunoscute fosile de Hemimerina sau ARixenina. Specile din Hemimerina au fost grupate \xc3\xaen trecut \xc3\xaen propiul lor ording Diploglassata, Dermodermaptera sau Hemimerina. Precum alte specii epizoice nu exist\xc4\x83 resturi fosile, dar probabil nu sunt mai vechi de Ter\xc8\x9biar t\xc3\xa2rziu._NEWLINE_Dovezi ale unei evolu\xc8\x9bii timpuri sunt structura unui organ numit inim\xc4\x83 antenal\xc4\x83 (un organ pulsatil la insecte ) consist\xc3\xa2nd din dou\xc4\x83 ampule sau vezicule , ata\xc8\x99ate cuticulei frontale la baza antenelor. Aceste caracteristici nu sunt g\xc4\x83site la alte insecte. Un organ independent exist\xc4\x83 pentru fiecare anten\xc4\x83 consist\xc3\xa2nd dintr-o ampul\xc4\x83, ata\xc8\x99ata la cuticula medie la baza antenei \xc8\x99i form\xc3\xa2nd us sac cu un ostium cu valv\xc4\x83 pe partea ventral\xc4\x83. Aceastea pompeaz\xc4\x83 s\xc3\xa2nge prin elasticitatea \xc8\x9besutului de leg\xc4\x83tur\xc4\x83 \xc8\x99i nu prin ac\xc8\x9biunea unui mu\xc8\x99chi.\n_START_SECTION_\nRela\xc8\x9biile cu oamenii\n_START_PARAGRAPH_\nUrechelni\xc8\x9bele sunt comune \xc8\x99i se \xc3\xaent\xc3\xa2lnesc \xc3\xaen multe dintre arealurile locuite de oameni. Nu exist\xc4\x83 nici o dovad\xc4\x83 c\xc4\x83 ar transmite boli oamenilor sau altor animale. Cerci par periculo\xc8\x99i, dar chiar \xc8\x99i cle\xc8\x99tii curba\xc8\x9bi ai masculilor pot cauza foarte pu\xc8\x9bine daune oamenilor. Este un mit urban comun c\xc4\x83 urechelni\xc8\x9bele caut\xc4\x83 canalul auditiv uman pentru a-\xc8\x99i depune ou\xc4\x83le. Cazurile \xc3\xaen care urechelni\xc8\x9be ajung \xc3\xaen urechile umane sunt rare, \xc3\xaentruc\xc3\xa2t aceste specii prefer\xc4\x83 locurile \xc3\xaentunecate \xc8\x99i umede, precum pivni\xc8\x9bele, dec\xc3\xa2t dormitoarele. Este \xc3\xaenc\xc4\x83 dezb\xc4\x83tut dac\xc4\x83 prezen\xc8\x9ba lor este d\xc4\x83un\xc4\x83toare sau benefic\xc4\x83 culturilor deoarece se hr\xc4\x83nesc at\xc3\xa2t cu insecte d\xc4\x83un\xc4\x83toare culturilor, precum afide, c\xc3\xa2t \xc8\x99i cu frunzele plantelor. Se consider\xc4\x83 ca ar fi nevoie de o popula\xc8\x9bie mare pentru a face daune semnificative. Urechelni\xc8\x9ba comun\xc4\x83 se hr\xc4\x83ne\xc8\x99te cu o varietate de plante, frunze \xc8\x99i petale. Se men\xc8\x9bioneaz\xc4\x83 cazuri de pierderi economice \xc3\xaen fructe \xc8\x99i vegetale, cu exemple de flori, Humulus, porumb \xc3\xaen Germania, iar \xc3\xaen sudul Fran\xc8\x9bei s-au observat urechelni\xc8\x9be hr\xc4\x83nindu-se cu piersici \xc8\x99i caise, atac\xc3\xa2nd fructe mature \xc8\x99i l\xc4\x83s\xc3\xa2nd urme de 3\xe2\x80\x9311\xc2\xa0mm \xc3\xaen diametru.'